Sahra Wagenknecht

Sahra Wagenknecht (sünninimi Sarah Wagenknecht; sündinud 16. juulil 1969 Jenas) on Saksamaa poliitik, majandusteadlane ja publitsist.

Sahra Wagenknecht pärineb segaabielust. Tema isa oli pärslane, ema sakslane. Keskkooli lõpetas ta 1988. aastal. Kuna ta sattus Saksa DV võimudega vastuollu, ei lubatud tal edasi õppida ja ta töötas sekretärina. Sellest hoolimata astus ta 1989. aasta märtsis Saksamaa Sotsialistlikku Ühtsusparteisse.Biographie Sahra Wagenknecht Lebenslauf Was War Wann? Aastatel 1990–1996 õppis ta Jenas, Berliinis ja Groningenis filosoofiat ja uuemat saksa kirjandust. Tema magistritöö käsitles noore Karl Marxi Hegeli retseptsiooni. Doktorikraadi magna cum laude sai ta Chemnitzi Tehnikaülikoolis 2012. aastal majanduse alal.Sahra Wagenknecht promoviert mit "magna cum laude" Märkische Onlinezeitung, 2. november 2012

Aastatel 1991–1995 kuulus ta Demokraatliku Sotsialismi Partei juhatusse. Uuesti valiti ta partei juhatusse 2000. aastal. 2004. aastal valiti Wagenknecht Euroopa Parlamenti. 2009. aasta septembris valiti ta Saksamaa Liidupäeva.Dr. Sahra Wagenknecht Die Linke im Bundestag

2010–2014 oli ta üks Vasakpartei (Die Linke) aseesimeestest.Wagenknecht will nicht erneut kandidieren Handelsblatt, 24. märts 2014 2011. aasta novembris valiti ta Liidupäeva Vasakpartei fraktsiooni aseesimeheks.Matthias Meisner, Cordula Eubel. Sahra Wagenknecht: "Ich will kein Revival alter Verhältnisse" Der Tagesspiegel 13. oktoobril 2015 valiti Sahra Wagenknecht Liidupäeva Vasakpartei fraktsiooni kaasesimeheks (teine kaasesimees on Dietmar Bartsch).Wagenknecht und Bartsch zu Fraktionsvorsitzenden gewählt Zeit Online, 13. oktoober 2015

8. jaanuaril 2024 lahkus Wagenknecht Vasakparteist, et moodustada uus vasakpopulistlik partei Sahra Wagenknechti Liit – Mõistus ja Õiglus (Bündnis Sahra Wagenknecht - Vernunft und Gerechtigkeit; BSW). Ta näeb parteid kui vasakpoolset alternatiivi AfDle, samal ajal väites, et Vasakpartei on muutunud liiga vasakliberaalseks.

Isiklikku
1997. aasta mais abiellus Sahra Wagenknecht filmiprodutsendi Ralph-Tomas Niemeyeriga.Leute Berliner Zeitung, 6. mai 1997 2011. aasta novembris teatas Oskar Lafontaine, et tal on suhe Sahra Wageknechtiga. Alates 2012. aasta juunist elavad nad koos. Wagenkechti ja Niemeyeri abielu lahutati 2013. aasta veebruaris.Anja Maier. In aller Freundschaft : Nach fünfzehn Jahren sind die Linken-Politikerin Wagenknecht und der Journalist Ralph T. Niemeyer nun diskret geschieden worden Die Tageszeitung, 12. juuni 2013 Sahra Wagenknecht ja Oskar Lafontaine abiellusid 22. detsembril 2014.Oskar Lafontaine und Sahra Wagenknecht haben geheiratet Frankfurter Allgemeine Zeitung, 21. märts 2015

Viited

Välislingid
Sahra Wagenknecht Saksamaa Liidupäeva kodulehel

Kategooria:Saksamaa poliitikud
Kategooria:Saksamaalt valitud Euroopa Parlamendi liikmed
Kategooria:Sündinud 1969